钦定古今图书集成/明伦汇编/官常典/第061卷 > 北地王谌
## 钦定古今图书集成/明伦汇编/官常典/第061卷 > 北地王谌

按《三国蜀志后主传》：景耀二年夏六月，立子谌为北
地王。炎兴元年，邓艾破卫将军诸葛瞻于绵竹，用谯
周策降于艾。谌伤国之亡，先杀妻子，次以自杀。
按注《汉晋春秋》曰：“后主将从谯周之策，北地王谌怒
曰：‘若理穷力屈，祸败必及，便当父子君臣，背城一战，
同死社稷，以见先帝可也’。”后主不纳，遂送玺绶。是日，
谌哭于昭烈之庙，先杀妻子而后自杀，左右无不为
涕泣者。